Proposta għal DEĊIŻJONI TAL-KUNSILL dwar il-konklużjoni tal-Protokoll mal-Ftehim ta’ Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa u r-Repubblika tal-Montenegro, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea /* COM/2013/0545 final - 2013/0262 (NLE) */





MEMORANDUM TA’ SPJEGAZZJONI Fl-24 ta’ Settembru 2012 il-Kunsill awtorizza lill-Kummissjoni tiftaħ negozjati, f’isem l-Unjoni Ewropea u l-Istati Membri tagħha, u r-Repubblika tal-Kroazja, mal-Montenegro sabiex tikkonkludi Protokoll għall-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Repubblika tal-Montenegro, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea. Dawn in-negozjati bdew fl-22 ta’ Novembru 2012, wara konsultazzjonijiet tekniċi mal-Montenegro dwar il-kwistjoni. Fl-25 ta’ Jannar 2013 u s-7 ta’ Marzu 2013 saru negozjati ulterjuri. Il-Protokoll ġie inizjalat mill-Kummissjoni u l-Gvern tal-Montenegro fis-16 ta' Mejju 2013. It-test tal-protokoll inizjalat huwa mehmuż. Il-Kummissjoni tipproponi li l-Kunsill jiddeċiedi dwar l-iffirmar u l-applikazzjoni provviżorja tal-Protokoll f’isem l-Unjoni Ewropea u jikkonkludi l-Protokoll f’isem l-Unjoni Ewropea u l-Istati Membri tagħha. Għall-konklużjoni tal-Protokoll f’isem il-Komunità Ewropea għall-Enerġija Atomika, il-Kummissjoni tipproponi li l-Kunsill jagħti l-approvazzjoni tiegħu, skont it-tieni paragrafu tal-Artikolu 101 tat-Trattat li jistabbilixxi l-KEEA. Il-proposta mehmuża hija għal deċiżjoni tal-Kunsill fuq il-konklużjoni tal-protokoll. Il-Kummissjoni tipproponi li l-Kunsill: – jikkonkludi l-Protokoll f’isem l-Unjoni Ewropea u l-Istati Membri tagħha. 2013/0262 (NLE) Proposta għal DEĊIŻJONI TAL-KUNSILL dwar il-konklużjoni tal-Protokoll mal-Ftehim ta’ Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa u r-Repubblika tal-Montenegro, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea IL-KUNSILL TAL-UNJONI EWROPEA, Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 217, flimkien mal-Artikolu 218(6)(a) u t-tieni subparagrafu tal-Artikolu 218(8) tiegħu, Wara li kkunsidra l-Att li jikkonċerna l-kundizzjonijiet għall-adeżjoni tar-Repubblika tal-Kroazja u b'mod partikolari l-Artikolu 6(2),tiegħu, Wara li kkunsidra l-proposta mill-Kummissjoni Ewropea,[1] Wara li kkunsidra l-kunsens tal-Parlament Ewropew[2], Billi: (1) Il-Protokoll mal-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Repubblika tal-Montenegro, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea, ġie ffirmat f’isem l-Unjoni Ewropea fi [xx.xx.201x] skont id-Deċiżjoni tal-Kunsill Nru [xxx][3]. (2) L-iffirmar u l-konklużjoni tal-Protokoll huwa soġġett għal proċedura separata fir-rigward ta’ kwistjonijiet li jaqgħu taħt l-Komunità Ewropea għall-Enerġija Atomika. (3) Il-Protokoll għandu jiġi konkluż. IDDEĊIEDA KIF ĠEJ: Artikolu 1 Il-Protokoll tal-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Repubblika tal-Montenegro, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea, qiegħed b'dan jiġi approvat f'isem l-Unjoni Ewropea u l-Istati Membri. Artikolu 2 Il-President tal-Kunsill għandu jinnomina l-persuna mogħtija s-setgħa tipproċedi, f'isem l-Unjoni Ewropea u l-Istati Membri tagħha, biex tiddepożita l-istrumenti ta' approvazzjoni kif previst fl-Artikolu 11 tal-Protokoll. Magħmul fi Brussell, Għall-Kunsill Il-President PROTOKOLL tal-Ftehim ta’ Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Repubblika tal-Montenegro min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea IR-RENJU TAL-BELĠJU, IR-REPUBBLIKA TAL-BULGARIJA, IR-REPUBBLIKA ĊEKA, IR-RENJU TAD-DANIMARKA, IR-REPUBBLIKA FEDERALI TAL-ĠERMANJA, IR-REPUBBLIKA TAL-ESTONJA, L-IRLANDA, IR-REPUBBLIKA ELLENIKA, IR-RENJU TA’ SPANJA, IR-REPUBBLIKA FRANĊIŻA, IR-REPUBBLIKA TAL-KROAZJA, IR-REPUBBLIKA TALJANA, IR-REPUBBLIKA TA’ ĊIPRU, IR-REPUBBLIKA TAL-LATVJA, IR-REPUBBLIKA TAL-LITWANJA, IL-GRAN DUKAT TAL-LUSSEMBURGU, L-UNGERIJA, IR-REPUBBLIKA TA’ MALTA, IR-RENJU TAL-PAJJIŻI L-BAXXI, IR-REPUBBLIKA TAL-AWSTRIJA, IR-REPUBBLIKA TAL-POLONJA, IR-REPUBBLIKA PORTUGIŻA, IR-RUMANIJA, IR-REPUBBLIKA TAS-SLOVENJA, IR-REPUBBLIKA SLOVAKKA, IR-REPUBBLIKA TAL-FINLANDJA, IR-RENJU TAL-ISVEZJA, IR-RENJU UNIT TAL-GRAN BRITTANJA U L-IRLANDA TA' FUQ Partijiet kontraenti għat-Trattat tal-Unjoni Ewropea, it-Trattat dwar il-Funzjonament tal-Unjoni Ewropea u t-Trattat li jistabbilixxi l-Komunità Ewropea tal-Enerġija Atomika, minn hawn 'il quddiem imsejħa "l-Istati Membri", u L-UNJONI EWROPEA u L-KOMUNITÀ EWROPEA TAL-ENERĠIJA ATOMIKA, minn hawn 'il quddiem imsejħa l-"Unjoni Ewropea", minn naħa, u IL-MONTENEGRO min-naħa l-oħra, Wara li kkunsidraw l-adeżjoni tar-Repubblika tal-Kroazja (minn hawn ’il quddiem “il-Kroazja”) mal-Unjoni Ewropea fl-1 ta’ Lulju 2013, Billi: (1) Il-Ftehim ta’ Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Repubblika tal-Kroazja, min-naħa l-oħra, (minn hawn 'il quddiem "il-FSA") ġie ffirmat fil-Lussemburgu fil-15 ta’ Ottubru 2007 u daħal fis-seħħ fl-1 ta’ Mejju 2010; (2) It-Trattat dwar l-adeżjoni tal-Kroazka fl-Unjoni Ewropea (minn hawn 'il quddiem imsejjaħ it-"Trattat ta' Adeżjoni") ġie ffirmat fi Brussell fid-9 ta' Diċembru 2011. (3) Il-Kroazja ssieħbet fl-Unjoni Ewropea fl-1 ta' Lulju 2013. (4) Skont l-Artikolu 6(2) tal-Att ta' Adeżjoni tal-Kroazja, l-adeżjoni tal-Kroazja mal-FSA għandha tiġi mifthiema permezz tal-konklużjoni ta' protokoll għall-FSA. (5) Saru konsultazzjonijiet skont l-Artikolu 39(3) tal-FSA sabiex jiġi żgurat li f’dan il-Ftehim jitqiesu l-interessi reċiproċi tal-Unjoni Ewropea u tal-Montenegro, FTIEHMU KIF ĠEJ: Taqsima I Il-Partijiet Kontraenti Artikolu 1 Il-Kroazja għandha tkun Parti fil-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Repubblika tal-Montenegro, min-naħa l-oħra, iffirmat fil-Lussemburgu fil-15 ta' Ottubru 2007 u għandhom rispettivament, bl-istess mod bħall-Istati Membri l-oħra tal-Komunità, jadottaw u jieħdu nota tat-testi tal-Ftehim, kif ukoll tad-Dikjarazzjonijiet Konġunti u Dikjarazzjonijiet Unilaterali mehmuża mal-Att Finali ffirmat fl-istess data. AĠĠUSTAMENTI FIT-TEST TAL-FSA INKLUŻI L-ANNESSI U L-PROTOKOLLI TIEGĦU Taqsima II Prodotti Agrikoli Artikolu 2 Konċessjonijiet Montenegrini fuq prodotti agrikoli 1. Fl-Artikolu 27, jiżdied paragrafu 3 ġdid: "3. Mid-dħul fis-seħħ ta' dan il-Protokoll, il-Montenegro għandu japplika d-dazji tad-dwana applikabbli fuq l-importazzjonijiet ta' ċerti prodotti agrikoli li joriġinaw fl-Unjoni Ewropea fil-kwantitajiet indikati, elenkati fl-Anness III(d)." 2. L-Anness I ta' dan il-Protokoll għandu jiżdied bħala l-Anness III(d) tal-FSA u għandu jifforma parti integrali mill-FSA. Artikolu 3 Prodotti tas-Sajd 1. Fl-Artikolu 30, jiżdied paragrafu 3 ġdid: "3. Mid-dħul fis-seħħ ta’ dan il-Protokoll il-Montenegro għandu jelimina d-dazji doganali kollha u l-miżuri li għandhom effett ekwivalenti fuq il-prodotti tal-ħut u tas-sajd li joriġinaw mill-Komunità ħlief dawk elenkati fl-Anness Va. Il-prodotti elenkati fl-Anness V għandhom ikun suġġetti għad-dispożizzjonijiet stipulati fih." 2. L-Anness II ta' dan il-Protokoll għandu jiżdied bħala l-Anness Va tal-FSA u għandu jifforma parti integrali mill-FSA. Artikolu 4 Konċessjonijiet Montenegrini fuq Prodotti Agrikoli Proċessati L-Anness III ta' dan il-Protokoll għandu jiżdied bħalal-Anness IIa tal-Protokoll 1 tal-FSA u għandu jifforma parti integrali mill-FSA. Taqsima III Regoli tal-Oriġini Artikolu 5 L-Anness IV tal-Protokoll 3 tal-FSA għandu jinbidel bit-test stipulat fl-Anness IV ta' dan il-Protokoll. DISPOŻIZZJONIJIET TRANŻIZZJONALI Taqsima IV Artikolu 6 WTO Il-Montenegro jimpenja ruħu li la jkollu pretensjonijiet, jagħmel talbiet jew referenzi u lanqas jibdel jew jirtira konċessjonijiet skont il-GATT 1994 l-Artikoli XXIV.6 u XXVIII b'rabta ma' dan it-tkabbir tal-Unjoni Ewropea. Artikolu 7 Provi ta’ oriġini u kooperazzjoni amministrattiva 1. Il-provi ta’ oriġini maħruġa kif suppost mill-Montenegro jew mill-Kroazja fil-qafas ta' ftehimiet preferenzjali jew arranġamenti awtonomi applikati bejniethom għandhom ikunu aċċettati fil-pajjiżi rispettivi, sakemm: (a) il-ksib ta' din l-oriġini jagħti trattament b'tariffi preferenzjali abbażi tal-miżuri tat-tariffi preferenzjali fil-FSA; (b) il-prova tal-oriġini u d-dokumenti tat-trasport inħarġu mhux aktar tard mill-jum ta' qabel id-data tal-adeżjoni; (c) il-prova tal-oriġini titressaq lill-awtoritajiet doganali matul il-perjodu ta' erba' xhur mid-data tal-adeżjoni. Meta l-merkanżija tiġi ddikjarata għall-finijiet ta’ importazzjoni fil-Montenegro jew fil-Kroazja, qabel id-data tal-adeżjoni, fil-qafas ta’ ftehimiet preferenzjali jew arranġamenti awtonomi applikati f’dak il-mument bejn il-Montenegro u l-Kroazja, prova tal-oriġini nħarġet retrospettivament skont dawn il-ftehimiet jew l-arranġamenti tista’ wkoll tiġi aċċettata b’kundizzjoni li tkun ippreżentata lill-awtoritajiet doganali fi żmien erba’ xhur mid-data tal-adeżjoni. 2. Il-Montenegro u l-Kroazja huma awtorizzati li jżommu l-awtorizzazzjonijiet li bihom ingħata l-istatus ta’ “esportaturi approvati” fil-qafas ta’ ftehimiet preferenzjali jew arranġamenti awtonomi applikati bejniethom sakemm: (a) li hemm provvediment għal dispożizzjoni ta’ dan it-tip fil-ftehim konkluż qabel id-data tal-adeżjoni tal-Kroazja bejn il-Montenegro u l-Unjoni Ewropea; kif ukoll (b) l-esportaturi approvati japplikaw ir-regoli tal-oriġini fis-seħħ skont dak il-ftehim. Dawn l-awtorizzazzjonijiet għandhom jinbidlu, sa mhux aktar tard minn sena wara d-data tal-adeżjoni, tal-Kroazja b’awtorizzazzjonijiet ġodda maħruġa skont il-kundizzjonijiet tal-FSA. 3. Talbiet għall-verifika sussegwenti tal-provi tal-oriġini maħruġin skont il-ftehimiet preferenzjali jew l-arranġamenti awtonomi msemmija fil-paragrafi 1 u 2 għandhom jiġu aċċettati mill-awtoritajiet doganali kompetenti jew tal-Montenegro jew tal-Kroazja għal perjodu ta’ tliet snin wara li tkun inħarġet il-prova tal-oriġini konċernata u jistgħu jsiru minn dawk l-awtoritajiet għal perjodu ta’ tliet snin wara l-aċċettazzjoni tal-prova tal-oriġini preżentata lil dawk l-awtoritajiet b'sostenn għal dikjarazzjoni ta’ importazzjoni. Artikolu 8 Merkanzija fi tranżitu 1. Id-dispożizzjonijiet tal-FSA jistgħu jiġu applikati għal oġġetti esportati jew mill-Montenegro għall-Kroazja jew mill-Kroazja għall-Montenegro, li jkunu konformi mad-dispożizzjonijiet tal-Protokoll 3 tal-FSA u li fid-data tal-adeżjoni tal-Kroazja jkunu jew en route jew maħżuna temporanjament f'maħżen doganali jew f'zona ħielsa fil-Montenegro jew fil-Kroazja. 2. F’każijiet bħal dawn jista’ jingħata trattament preferenzjali, soġġett għas-sottomissjoni lill-awtoritajiet doganali tal-pajjiż li qed jimporta, fi żmien erba’ xhur mid-data tal-adeżjoni tal-Kroazja, ta' prova tal-oriġini maħruġa retrospettivament mill-awtoritajiet doganali tal-pajjiż li qed jesporta. Artikolu 9 Kwoti fl-2013 Għas-sena 2013, il-volumi tal-kwoti tariffarji ġodda u ż-żidiet fil-volumi tal-kwoti tariffarji eżistenti għandhom jiġu kkalkulati bħala prorata tal-volumi bażiċi, billi titqies il-parti tal-perjodu li għaddiet qabel l-1 ta' Lulju 2013. DISPOŻIZZJONIJIET ĠENERALI U FINALI Taqsima V Artikolu 10 Dan il-Protokoll u l-Annessi tiegħu għandhom ikunu parti integrali mill-FSA. Artikolu 11 1. Dan il-Protokoll għandu jkun approvat mill-Unjoni Ewropea u l-Istati Membri tagħha u mill-Montenegro skont il-proċeduri tagħhom stess. 2. Il-Partijiet għandhom jinnotifikaw lil xulxin bit-twettiq tal-proċeduri korrispondenti msemmija fil-paragrafu 1. L-istrumenti tal-approvazzjoni għandhom jiġu ddepożitati mas-Segretarjat Ġenerali tal-Kunsill tal-Unjoni Ewropea. Artikolu 12 1. Dan il-Protokoll jidħol fis-seħħ fl-ewwel jum tal-ewwel xahar wara d-data tad-depożitu tal-aħħar strument tal-approvazzjoni. 2. Jekk sal-1 ta' Lulju 2013 ma jkunux ġew iddepożitati l-istrumenti kollha tal-approvazzjoni, dan il-Protokoll għandu japplika b'mod provviżorju b'effett mill-1 ta' Lulju 2013. Artikolu 13 Dan il-Protokoll huwa mħejji f'żewġ kopji fil-lingwa Bulgara, Ċeka, Daniża, Estonjana, Finlandiża, Franċiża, Ġermaniża, Griega, Ingliża, Irlandiża, Kroata, Latvjana, Litwana, Maltija, Olandiża, Pollakka, Portugiża, Rumena, Slovakka, Slovena, Spanjola, Svediża, Taljana u Ungeriża u fil-lingwa uffiċjali użata fil-Montenegro, b'kull wieħed minn dawn it-testi jkun ugwalment awtentiku. Artikolu 15 It-test tal-FSA, inklużi l-Annessi u l-Protokolli li huma parti integrali minnu, kif ukoll l-Att Finali flimkien mad-dikjarazzjonijiet annessi miegħu għandhom jitħejjew bil-lingwa Kroata, u dawn it-testi għandhom ikunu awtentiċi bl-istess mod bħat-testi oriġinali. Il-Kunsill ta' Stabbilizzazzjoni u Assoċjazzjoni għandu japprova dawn it-testi. ANNESS I "Anness III(d) Konċessjonijiet tariffarji Montenegrini għal prodotti agrikoli primarji li joriġinaw fl-Unjoni Ewropea (imsemmija fl-Artikolu 27(3)) (Dazji doganali (ad valorem u/jew dazji speċifiċi) kif indikat se jiġu applikati għall-prodotti elenkati f'dan l-anness fil-kwantitajiet indikati għal kull prodott mid-data tad-dħul fis-seħħ ta' dan il-Protokoll) Kodiċi NM 2013 || Deskrizzjoni || Kwantità annwali (f’tunnellati) || Rata ta' dazju ġewwa l-kwota (% tal-MFN) 0207 11 90 0207 12 90 0207 13 10 0207 13 30 0207 13 60 0207 13 99 0207 14 10 0207 14 30 0207 14 50 0207 14 60 0207 14 99 || Tjur || 500 || 20 % 0406 10 20 0406 10 80 0406 30 31 0406 40 50 0406 90 78 0406 90 88 0406 90 99 || Ġobon || 65 || 30 % 1602 20 90 1602 32 11 1602 32 19 1602 32 30 1602 32 90 1602 41 10 1602 49 15 1602 49 30 1602 50 31 1602 50 95 || Preparazzjonijiet tal-laħam || 130 || 30 % " ANNESS II "Anness Va Konċessjonijiet Montenegrini għall-Prodotti tas-Sajd mill-Unjoni Ewropea msemmija fl-Artikolu 30(3) ta' dan il-ftehim. Importazzjoni fil-Montenegro tal-prodotti li ġejjin li joriġinaw fil-Komunità għandhom ikunu suġġetti għall-kwoti ta' hawn taħt: Kodiċi NM 2013 || Deskrizzjoni || Kwantità annwali (f’tunnellati) || Rata ta’ dazju ġewwa l-kwota 1604 13 11 1604 13 19 1604 13 90 || sardin preparati u preżervati || 200 || 0 % (bla dazju) 1604 14 11 1604 14 16 1604 14 18 || tonn u palamit prerarat u preservat; filletti tat-tonn magħrufa bħala "loins" || 75 || 0 % (bla dazju) 1604 15 11 1604 15 19 || makku preparat u preżervat || 30 || 0 % (bla dazju) " ANNESS III (Prodotti msemmija fl-Artikolu 25 tal-FSA) "Anness IIa tal-Protokoll 1 Kwoti tariffarji applikabbli għal oġġetti li joriġinaw mill-Unjoni Ewropea importati fil-Montenegro Kodiċi NM 2013 || Deskrizzjoni || Kwantità annwali (f’litri) || Rata ta’ dazju ġewwa l-kwota 2201 2201 10 Ex 2201 90 2201 90 00 10 || Ilma, inkluż naturali jew artifiċjali ilma minerali u bil-gass, li ma fihomx zokkor miżjud, jew xi sustanzi tal-ħlewwa oħra jew bit-togħma; Ilma minerali u ilmijiet bil-gass Oħrajn Ilma naturali regolari fil-pakkett || 240 000 430 000 || 0 % 2202 || Ilma, inklużi ilmijiet minerali u ilma effervexxenti, li fih zokkor jew xi sustanza oħra ta' ħlewwa jew togħma miżjuda, u xorb ieħor mhux alkoħoliku, għajr meraq tal-frott jew tal-ħxejjex tal-intestatura 2009 || 810 000 || 0 % " ANNESS IV Anness IV TEST TAD-DIKJARAZZJONI TAL-FATTURA Id-dikjarazzjoni tal-fattura, li t-test tagħha huwa mogħti hawn taħt, trid issir skont in-noti ta' qiegħ il-paġna. Madankollu, in-noti ta’ qiegħ il-paġna ma għandhomx għalfejn ikunu riprodotti. Verżjoni bil-Bulgaru Износителят на продуктите, обхванати от този документ (митническо разрешение № … (1[4])) декларира, че освен където ясно е отбелязано друго, тези продукти са с …. преференциален произход (2). Verżjoni bl-Ispanjol El exportador de los productos incluidos en el presente documento (autorización aduanera n° … (1)) declara que, salvo indicación en sentido contrario, estos productos gozan de un origen preferencial … (2). Verżjoni biċ-Ċek Vývozce výrobků uvedených v tomto dokumentu (číslo povolení … (1)) prohlašuje, že kromě zřetelně označených mají tyto výrobky preferenční původ v … (2). Verżjoni bid-Daniż Eksportøren af varer, der er omfattet af nærværende dokument, (toldmyndighedernes tilladelse nr. … (1)), erklærer, at varerne, medmindre andet tydeligt er angivet, har præferenceoprindelse i … (2). Verżjoni bil-Ġermaniż Der Ausführer (Ermächtigter Ausführer; Bewilligungs-Nr. … (1)) der Waren, auf die sich dieses Handelspapier bezieht, erklärt, dass diese Waren, soweit nicht anderes angegeben, präferenzbegünstigte … (2) Ursprungswaren sind. Verżjoni bl-Estonjan Käesoleva dokumendiga hõlmatud toodete eksportija (tolli kinnitus nr. … (1)) deklareerib, et need tooted on … (2) sooduspäritoluga, välja arvatud juhul, kui on selgelt näidetud teisiti. Verżjoni bil-Grieg Ο εξαγωγέας των προϊόντων που καλύπτονται από το παρόν έγγραφο (άδεια τελωνείου υπ’αριθ. … (1)) δηλώνει ότι, εκτός εάν δηλώνεται σαφώς άλλως, τα προϊόντα αυτά είναι προτιμησιακής καταγωγής … (2). Verżjoni bl-Ingliż The exporter of the products covered by this document (customs authorization No … (1)) declares that, except where otherwise clearly indicated, these products are of … (2) preferential origin. Verżjoni bil-Franċiż L’exportateur des produits couverts par le présent document (autorisation douanière n° … (1)) déclare que, sauf indication claire du contraire, ces produits ont l’origine préférentielle … (2). Verżjoni bil-Kroat Izvoznik proizvoda obuhvaćenih ovom ispravom (carinsko ovlaštenje br. ... (1)) izjavljuje da su, osim ako je drukčije izričito navedeno, ovi proizvodi ... (2) preferencijalnog podrijetla. Verżjoni bit-Taljan L’esportatore delle merci contemplate nel presente documento (autorizzazione doganale n. … (1)) dichiara che, salvo indicazione contraria, le merci sono di origine preferenziale … (2). Verżjoni bil-Latvjan To produktu eksportētājs, kuri ietverti šajā dokumentā (muitas atļauja Nr. … (1)), deklarē, ka, izņemot tur, kur ir citādi skaidri noteikts, šiem produktiem ir preferenciāla izcelsme … (2). Verżjoni bil-Litwan Šiame dokumente išvardytų prekių eksportuotojas (muitinės liudijimo Nr. … (1)) deklaruoja, kad, jeigu kitaip nenurodyta, tai yra … (2) preferencinės kilmės prekės. Verżjoni bl-Ungeriż A jelen okmányban szereplő áruk exportőre (vámfelhatalmazási szám: … (1)) kijelentem, hogy eltérő egyértelmű jelzés hiányában az áruk preferenciális … (2) származásúak. Verżjoni bil-Malti L-esportatur tal-prodotti koperti b’dan id-dokument (awtorizzazzjoni tad-dwana nru. … (1)) jiddikjara li, ħlief fejn indikat b’mod ċar li mhux hekk, dawn il-prodotti huma ta’ oriġini preferenzjali … (2). Verżjoni bl-Olandiż De exporteur van de goederen waarop dit document van toepassing is (douanevergunning nr. … (1)), verklaart dat, behoudens uitdrukkelijke andersluidende vermelding, deze goederen van preferentiële … oorsprong zijn (2). Verżjoni bil-Pollakk Eksporter produktów objętych tym dokumentem (upoważnienie władz celnych nr … (1)) deklaruje, że z wyjątkiem gdzie jest to wyraźnie określone, produkty te mają … (2) preferencyjne pochodzenie. Verżjoni bil-Portugiż O abaixo-assinado, exportador dos produtos abrangidos pelo presente documento (autorização aduaneira n.° … (1)), declara que, salvo indicação expressa em contrário, estes produtos são de origem preferencial … (2). Verżjoni bir-Rumen Exportatorul produselor ce fac obiectul acestui document (autorizaţia vamală nr. … (1)) declară că, exceptând cazul în care în mod expres este indicat altfel, aceste produse sunt de origine preferenţială … (2). Verżjoni bis-Slovakk Vývozca výrobkov uvedených v tomto dokumente (číslo povolenia … (1)) vyhlasuje, že okrem zreteľne označených, majú tieto výrobky preferenčný pôvod v … (2). Verżjoni bis-Sloven Izvoznik blaga, zajetega s tem dokumentom (pooblastilo carinskih organov štr. … (1)) izjavlja, da, razen če ni drugače jasno navedeno, ima to blago preferencialno … (2) poreklo. Verżjoni bil-Finlandiż Tässä asiakirjassa mainittujen tuotteiden viejä (tullin lupa n:o … (1)) ilmoittaa, että nämä tuotteet ovat, ellei toisin ole selvästi merkitty, etuuskohteluun oikeutettuja … alkuperätuotteita (2). Verżjoni bl-Isvediż Exportören av de varor som omfattas av detta dokument (tullmyndighetens tillstånd nr. … (1)) försäkrar att dessa varor, om inte annat tydligt markerats, har förmånsberättigande … ursprung (2). Verżjoni Montenegrina Izvoznik proizvoda obuhvaćenih ovim dokumentom (carinsko odoborenje br.. (1)) izjavljuje da, osim u slučaju kada je drugačije naznačeno, ovi proizvodi su … (2) preferencijalnog porijekla. (3) (Post u data) (4) (Firma tal-esportatur. Barra minn dan, isem il-persuna li ttiffirma d-dikjarazzjoni għandu jkun indikat b’kitba ċara.) [1] ĠU C […], […], p.[…]. [2] ĠU C […], […], p.[…]. [3] ĠU L […], […], p. […]. [4] (1) Meta d-dikjarazzjoni tal-fattura ssir minn esportatur approvat, in-numru ta' awtorizzazzjoni tal-esportatur approvat irid jitniżżel f'dan l-ispazju. Meta d-dikjarazzjoni fuq il-fattura ma ssirx minn esportatur approvat, il-kliem fil-parenteżi għandu jinqabeż jew l-ispazju jitħalla vojt. (2) Għandha tiġi indikata l-oriġini tal-prodotti. Meta d-dikjarazzjoni tal-fattura tirrigwarda, kompletement jew parzjalment, prodotti li joriġinaw f'Ceura u Melilla, l-esportatur irid jindikahom b'mod ċar fid-dokument li fih issir id-dikjarazzjoni permezz tas-simbolu “CM”. (3) Dawn l-indikazzjonijiet jistgħu jitħallew barra jekk l-informazzjoni tkun inkluża fid-dokument innifsu. (4) F’każijiet fejn l-esportatur ma għandux għalfejn jiffirma, l-eżenzjoni mill-firma timplika wkoll eżenzjoni mill-isem tal-firmatarju.'